EkBass/fiwiki-20250220-pages-articles huggingface dataset:
Vuorimajava

Vuorimajava eli vuoristomajava (Aplodontia rufa) on pohjoisamerikkalainen jyrsijälaji. Se on heimon Aplodontiidae ainoa elossa oleva laji. Nimestään huolimatta vuorimajava ei ole läheistä sukua varsinaisille majaville. Laji on fysiologialtaan alkeellinen, ja sitä onkin nimitetty eläväksi fossiiliksi. ==Levinneisyys== Vuorimajavaa tavataan Kalifornian, Oregonin ja Washingtonin osavaltioissa Yhdysvaltain länsirannikolla sekä Brittiläisessä Kolumbiassa Kanadassa. Laji on levinneisyysalueellaan yleinen, ja kannanarvio vaihtelee kymmenestätuhannesta jopa yli miljoonaan yksilöön. ==Elinympäristö== Vuorimajavat elävät kosteissa metsissä ja suosivat umpeenkasvaneita tiheikköjä. ==Ravinto== Vuorimajava käyttää ravinnokseen erilaisia kasveja. ==Lähteet== Luokka:Oravamaiset jyrsijät
Mogador (saari)

Mogador () on Marokolle kuuluva pieni asumaton saari Atlantissa Essaouiran kaupungin edustalla. Saari on noin kolme kilometriä pitkä ja noin 1,5 kilometriä leveä. Mogadorin saari ja muut Îles Purpuraires -ryhmän saaret ovat nykyisin luonnonsuojelualuetta, jolla tavataan esimerkiksi välimerenhaukkoja. Välimerenhaukat pesivät saarella huhtikuusta lokakuuhun. Saarille pääsee vain erikoisluvalla. == Historia == Mogadorin saaren ja mantereen välinen Mogadorinlahti on voimakkailta tuulilta suojainen luonnonsatama, minkä ansiosta alueella purjehtineet foinikialaiset perustivat saarelle 700–500-luvulla eaa. asutuskeskuksen, jota he kutsuivat nimellä Migdal tai Migdol. Nimi tarkoittaa vartiotornia tai pientä linnoitusta. Foinikialaiset perustivat saarelle purppurantuotantotilat, sillä Mogadorilla ja lähisaarilla elävästä Hexaplex trunculus -kotilosta saatiin ylellisyysvaatteiden värjäyksessä käytettyä purppuraa. Îles Purpuraires -saarten purppuran maine oli kiirinyt Roomaan saakka ja vuosina 25 eaa.–24 jaa. hallinnut Rooman valtakuntaan kuuluneen Mauretanian kuningaskunnan kuningas Juba lähetti saarille valtuuskunnan, jonka tarkoituksena oli käynnistää purppurantuotanto uudelleen. Alaouiten hallitsijasukuun kuuluva sulttaani Muhammad III rakennutti saarelle 1700-luvun lopulla neljä puolustuslinnoitusta. Sulttaani Abd al-Rahman rakennutti kaksi lisää omalla valtakaudellaan. Sulttaani Abd al- Aziz rakennutti saarelle vuonna 1897 moskeijan ja vankilan, johon vangittiin Rhamna-heimon kapinallisia. Nykyisin vankila on käyttämätön. == Lähteet == Luokka:Marokon maantiede Luokka:Afrikan saaret
Shorty Green

Wilfred Thomas "Shorty" Green (17. heinäkuuta 1896 – 19. huhtikuuta 1960) oli kanadalainen jääkiekkoilija, joka pelasi neljä kautta National Hockey Leaguessa (NHL), jossa hänen seurojaan olivat Hamilton Tigers ja New York Americans. Tigersin kapteenina 1925 laitahyökkääjä Green johti joukkueen lakkoon, jonka aihe oli pelaajille play offeista maksettava bonus. Liiga kieltäytyi ja myi organisaation New Yorkiin. Americans-joukkueen pelaajana Green viimeisteli ensimmäisen maalin Madison Square Gardenin historiassa. Pelaajauran jälkeen hän valmensi joukkuetta ja myöhemmin alasarjojen joukkueita. ==Saavutuksia ja palkintoja== * Hockey Hall of Fameen 1963. ==Aiheesta muualla== * ==Lähteet== Luokka:Vuonna 1896 syntyneet Luokka:Vuonna 1960 kuolleet Luokka:Kanadalaiset jääkiekkoilijat Luokka:Hockey Hall of Fame
Kinnulanranta

Kinnulanranta on Reisjärven kylä, joka sijaitsee Vuohtojärven rantamaisemissa yhdystien 7594 varrella noin viisi kilometriä Reisjärven keskustasta Lestijärven Yli-Lestille päin. Kylään voidaan lukea kuuluvaksi myös Mäntyperän, Aholanmäen ja Metsäperän (myös nimellä Mehtäperä) asutukset. Alue rajautuu Vuohtojärven lisäksi Lestijärven, Kinnulan ja Pihtiputaan kuntien alueisiin. Ylilestille vievältä tieltä haarautuvat kapeammat Mäntyperäntie ja Kinnulanrannantie, joka kulkee Vuohtojärven takaa Aholanmäen halki Leppälahteen. Mäntyperän ja Metsäperän eteläpuolella on laaja Etelä-Sydänmaan erämaa-alue, jonka läpi kulkee vaellus- ja retkeilyreitti Peuran polku. Vuohtojärven ranta-alueet ovat myös suosittuja kesämökkialueita. Kinnulanrannan kansakoulu aloitti toimintansa 3. lokakuuta 1928. Kinnulanrannan ala-aste suljettiin syksyllä 2006 oppilasmäärän painuttua alle kahdenkymmenen. ==Lähteet== ==Aiheesta muualla== *Kinnulanrannan kylän sivusto Luokka:Reisjärven kylät
Komi Agbetoglo

Komi Agbetoglo (s. 24. joulukuuta 1993 Agomé, Maritime) on togolainen pöytätennispelaaja. Hän kilpaili vuoden 2012 kesäolympialaisissa Lontoossa ja putosi miesten kaksinpelissä karsintakierroksella hävittyään Australian Justin Hanille.Komi Agbetoglo Bio, Stats, and Results | Olympics at Sports-Reference.com == Lähteet == Luokka:Togolaiset pöytätennispelaajat Luokka:Vuonna 1993 syntyneet Luokka:Elävät henkilöt
Peter Popoff

Peter Popoff (s. 2. heinäkuuta 1946) on amerikansaksalainen henkilö, joka muistetaan esiintymisestään ”henkiparantajana” omassa televisio-ohjelmassaan 1980-luvulla. Hän sai tuhansia seuraajia. Vuonna 1986 yhdysvaltalainen skeptikko James Randi paljasti Popoffin huijariksi. Popoff käytti korvaan piilotettua kuuloketta, johon hänen vaimonsa välitti radiolähettimen avulla yleisöä koskevaa tietoa, jonka Popoffin avustajat olivat keränneet. Paljastuksen jälkeen Popoffin suosio romahti ja hän joutui pian konkurssiin, koska 790 velkojaa nosti syytteen häntä vastaan. Popoff on myynyt paljastuksen jälkeenkin internetissä ”ihmeitä tekevää vettä”. == Lähteet == Luokka:Huijarit Luokka:Näennäistieteilijät Luokka:Yliluonnollinen parantaminen Luokka:Yhdysvaltalaiset evankelistat Luokka:Vuonna 1946 syntyneet Luokka:Elävät henkilöt
Jaakko Karvonen

Juho Jaakko Karvonen (20. lokakuuta 1863 Pudasjärvi – 2. toukokuuta 1943 Helsinki) oli suomalainen lääkäri ja professori, joka sai arkkiatrin arvon 1933. Karvonen oli Helsingin yliopiston iho- ja sukupuolitautien ylimääräinen professori 1903–1917, Lääkintöhallituksen pääjohtaja 1917–1920. Sittemmin hän oli jälleenvakuutusyhtiö Varman ylilääkäri vuodesta 1920, Henkivakuutusyhtiö Suomen ylilääkäri vuodesta 1926 ja Suomen Vakuutusyhdistyksen puheenjohtaja vuodesta 1932, Duodecimin puheenjohtaja 1907 ja 1917 ja kunniapuheenjohtaja 1931. Hän julkaisi tutkimuksia syfiliksen paikallistumisesta munuaisissa sekä julkaisun Kuolleisuus ja kuolinsyyt Suomi-yhtiössä 1890–1915 (1922).Otavan Iso tietosanakirja, osa 4, p. 539. Otava 1968. Karvonen oli naimisissa hammaslääkäri Anna Robina Wikströmin kanssa. Iho- ja sukupuolitautien erikoislääkäri Viljo Jaakko Karvonen (s. 1901) oli heidän poikansa. Tytär Inger Majlis Tiililästä (s. 1905) tuli puolestaan hammaslääkäri.Suomen lääkärit 1962, s. 667-668 ==Lähteet== ==Aiheesta muualla== * * Arkkiatri Karvonen täyttää vuosia, Suomen Kuvalehti, 15.10.1938, nro 41, s. 14, Kansalliskirjaston digitaaliset aineistot Luokka:Suomalaiset lääkärit Luokka:Arkkiatrit Luokka:Valtionlaitosten johtajat‎ Luokka:Helsingin yliopiston professorit Luokka:Suomalaiset professorit Luokka:Vuonna 1863 syntyneet Luokka:Vuonna 1943 kuolleet
Elisabeth Mandaba

Elisabeth Mandaba (s. 7. kesäkuuta 1989 Bangui, Keski-Afrikan tasavalta) on keskiafrikkalainen keskipitkän matkan juoksija. Hän kilpaili naisten 800 metrin juoksussa vuoden 2012 kesäolympialaisissa Lontoossa. Hän putosi ensimmäisellä kierroksella jäätyään eränsä seitsemänneksi ajalla 2.12,56. Mandaba osallistui 800 metrin juoksuun myös vuoden 2016 kesäolympialaisissa Rio de Janeirossa. Hän putosi ensimmäisellä kierroksella jäätyään eränsä viimeiseksi ajalla 2.11,70. == Lähteet == == Aiheesta muualla == * * *London 2012: Elisabeth Mandaba (Arkistoitu versio) Luokka:Keskiafrikkalaiset keskimatkojen juoksijat Luokka:Vuonna 1989 syntyneet Luokka:Elävät henkilöt
Martti Karvonen

Martti Juhani Karvonen (24. kesäkuuta 1918 Nurmes – 10. maaliskuuta 2009) oli suomalainen lääkäri, fysiologi, Ilmavoimien päällikkölääkäri sekä puolustusvoimien ylilääkäri vuosina 1974–78. Karvosen vanhemmat olivat rovasti Ilmari Karvonen ja Ida Maria Lakka ja puoliso vuodesta 1941 Annikki Toikka. Hän tuli ylioppilaaksi Viipurin suomalaisesta lyseosta 1937 ja valmistui lääketieteen lisensiaatiksi 1950. Tohtorin tutkinnon Karvonen suoritti Cambridgen yliopistossa 1950. Helsingin yliopiston fysiologian laitoksen assistenttina Karvonen toimi 1945–1950 ja farmakologian laitoksen ylimääräisenä opettajana 1948–1950. Hän oli Työveterveyslaitoksen fysiologian osaston johtaja ja Helsingin yliopiston voimistelulaitoksen urheilulääketieteen opettaja 1950–1956, vt. johtaja 1953–1956, fysiologian dosentti vuodesta 1951 ja Ilmavoimien päällikkölääkäri vuodesta 1956. Karvonen tutki työn ja urheilun fysiologiaa.Otavan Iso tietosanakirja. Osa 4. Otava 1968. Palsta 539 Hän oli Pohjois-Karjala-projektin käynnistämisessä keskeinen vaikuttaja. Sotilasarvoltaan Karvonen oli lääkintäkenraalimajuri.Muistot (Arkistoversio) ==Katso myös== * Karvosen kaava ==Lähteet== Luokka:Suomalaiset fysiologit Luokka:Suomalaiset lääkärit Luokka:Suomalaiset kenraalit Luokka:Vuonna 1918 syntyneet Luokka:Vuonna 2009 kuolleet
Jacques Caufrier

Jacques Caufrier (15. helmikuuta 1942 Merelbeke – 2. elokuuta 2012) oli belgialainen vesipalloilija. Hän jäi vuoden 1960 kesäolympialaisissa Roomassa Belgian joukkueen kanssa jaetulle 13. eli viimeiselle sijalle ja kesäolympialaisissa 1964 Tokiossa seitsemännelle sijalle.Jacques Caufrier Bio, Stats, and Results | Olympics at Sports-Reference.com Caufrier voitti CN Brusselin kanssa kaksi kansallista titteliä vuosina 1967 ja 1969. Hän toimi sittemmin muun muassa maajoukkueen valmentajana ja Belgian uimaliiton puheenjohtajana.DeMorgen.be: Oud-olympiër Jacques Caufrier overleden == Lähteet == Luokka:Belgialaiset vesipalloilijat Luokka:Vuonna 1942 syntyneet Luokka:Vuonna 2012 kuolleet
Lucky Luke sotapolulla

Lucky Luke sotapolulla (La Ballade des Dalton) on vuonna 1978 ensi-iltansa saanut Morrisin ja René Goscinnyn Lucky Luke -sarjakuviin perustuva animaatioelokuva. Elokuva on tunnettu eri medioissa myös suomenkielisillä nimillä Balladi Daltoneista ja Daltonien taru. Elokuvan ranskankielisessä ääniraidassa Goscinny toimii itse Lucky Luken hevosen Jolly Jumperin äänenä. Elokuva valmistui vuosi Goscinnyn kuoleman jälkeen. == Juoni == Daltonin veljekset perivät hirtetyltä sedältään Henry Daltonilta suuren omaisuuden. Omaisuus luovutetaan veljeksille vain sillä ehdolla, että he surmaavat tuomarin ja valamiehistön, joka tuomitsi heidän setänsä. Daltonit pakenevat vankilasta ja alkavat suorittaa tehtävää. Testamentissa Lucky Luke on määrätty valvomaan toimenpidettä, ja hän liittyy Daltonien seuraan teeskennellen olevansa mukana juonessa. Lucky Luke auttaa lavastamaan jokaisen uhrin kuoleman, jolloin Daltonit luulevat heidän kuolleen, vaikka todellisuudessa ketään ei tapeta. Lopussa totuus paljastuu Daltoneille. Rantanplan seuraa koko juonen ajan Daltoneita, koska uskoo heidän varastaneen vankilan. == Ääninäyttelijät == Alkuperäiset äänet: Englanninkieliset äänet: == Elokuva Suomessa == Select Video julkaisi elokuvan suomeksi tekstitettynä VHS- kasettina. Elokuvaa ei toistaiselksi ole julkaistu Suomessa DVD-versiona. Elokuvasta tehtiin myös kirja- ja sarjakuvaversiot. Kirja on tunnettu nimellä Daltonien taru ja sarjakuva nimellä Balladi Daltoneista. Video-oppaassa vuodelta 1994 elokuvaa luonnehdittiin paikoin vauhdikkaaksi lännenpiirretyksi, jossa on mainio ”iskelmäkimara”. Elokuva sai kolme tähteä viidestä, mikä vastaa sanallista arviota ”hyvä”. == Lähteet == Luokka:Vuoden 1978 ranskalaiset elokuvat Luokka:Ranskalaiset animaatioelokuvat Luokka:Sarjakuviin pohjautuvat elokuvat Luokka:Lucky Luke Luokka:Ranskalaiset lännenelokuvat
Edvin Kaslin

Edvin Efraim Kaslin (7. syyskuuta 1856 Vaasa – 17. joulukuuta 1905 Helsinki) oli suomalainen vakuutusjohtaja. Edvin Kaslinin vanhemmat olivat kauppias Henrik Kaslin ja Anna Katarina Smeds. Hänen puolisonsa vuodesta 1883 oli näyttelijä Anni Hacklin. Kaslin tuli ylioppilaaksi 1873, mutta keskeytti jatko-opintonsa ja työskenteli konttoristina. Vuonna 1878 hän siirtyi vakuutusyhtiö Kalevan palvelukseen, toimien samalla sanomalehden oikolukijana ja aputoimittajana. Kaslin oli Henkivakuutusyhtiö Suomen perustaja sekä johtaja vuodesta 1890, hänen johdollaan Suomi-yhtiöstä tuli henkivakuutuskannaltaan yksi Pohjoismaiden suurimpia.Otavan Iso tietosanakirja, Otava 1968, osa 4, p. 551 ==Lähteet== Luokka:Suomalaiset yritysjohtajat Luokka:Vuonna 1856 syntyneet Luokka:Vuonna 1905 kuolleet
Pankovka

Pankovka () on kaupunkimainen taajama ja kaupunkikunta Novgorodin alueen Novgorodin piirissä Venäjällä. Se sijaitsee Novgorodin lounaispuolella kaupungin välittömässä läheisyydessä. Asukkaita on 10 300 henkeä (vuonna 2009). Kunnan pinta-ala on 21,7 neliökilometriä. Se rajoittuu koillisessa Novgorodin kaupunkiin, idässä Novgorodin piirin Rakomon, etelässä ja lännessä Borkin sekä pohjoisessa Jermolinon kuntiin. Pinta-alasta 64,0 % on maatalousmaata ja 36,0 % asuinaluetta. Huomattavin joki on Ilmajärveen laskeva Verjažka. Hyötykaivannaisiin kuuluu suuri saviesiintymä. Paikalla sijainnut Mostištšin luostari mainitaan ensimmäisen kerran vuonna 1412. Nykyinen taajama on muodostunut 1800-luvun lopulta lähtien. Pankovkan kautta kulkee Novgorodin ja Pihkovan välinen maantie. Työvoimasta 88,8 % työskentelee kunnan ulkopuolella. Paikallisista työnantajista tärkeimmät ovat valtionhallinto ja armeija (33,3 %) sekä tukku- ja vähittäiskauppa (28,3 %). Taajamassa toimii armeijan korjauspaja ja yli tuhannen asukin vankila. Taajama koostuu mukavuuksilla varustetuista matalista kivitaloista ja kerrostaloista. Palveluihin kuuluu lastentarha, keskikoulu, ammattikoulu, kulttuuritalo, kirjasto ja poliklinikka. Pankovkassa on kotiseutumuseo. ==Lähteet== ==Aiheesta muualla== * Pankovkan kunnan sivusto Luokka:Novgorodin alueen kaupunkimaiset taajamat Luokka:Novgorodin piirin kunnat
Ilmari Kataja

Ilmari August Kataja ent. EnrothKuka kukin on 1954 (17. syyskuuta 1891 Turku – 18. heinäkuuta 1967 TurkuOtavan Iso tietosanakirja, Otava 1967, osa 10, Kuolleita (ei sivunumeroa)) oli suomalainen vakuutusjohtaja, arvoltaan varatuomari. Hän oli vakuutusyhtiö Sammon hallituksen puheenjohtaja ja toimitusjohtaja 1941–1962, Jälleenvakuutusosakeyhtiö Vastuun toimitusjohtaja vuodesta 1943 ja Turun kauppakamarin puheenjohtaja vuodesta 1943. Hän sai Turun yliopiston myöntämän kunniatohtorin arvon 1962.Otavan Iso tietosanakirja, Otava 1968, osa 4, p. 597 ==Lähteet== Luokka:Suomalaiset yritysjohtajat Luokka:Suomalaiset juristit Luokka:Vuonna 1891 syntyneet Luokka:Vuonna 1967 kuolleet
Vzvad

Vzvad () on maalaiskunta ja sen keskuskylä Novgorodin alueen Staraja Russan piirissä Venäjällä. Se sijaitsee Ilmajärveen laskevan Lovatjoen suistossa 20 kilometriä Staraja Russasta pohjoiseen. Kylässä on vajaat 300 ja kunnassa noin 650 asukasta (vuonna 2011). Kunnan pinta-ala on 165,34 neliökilometriä. Se rajoittuu pohjoisessa Ilmajärveen, idässä Novgorodin alueen Parfinon piiriin, etelässä Staraja Russan piirin Mednikovon kuntaan ja Staraja Russaan sekä lännessä Nagovon kuntaan. Seudun jokia ovat Lovat, Polist, Tuleblja, Korpovka, Raplja ja Podborovka. Pinta-alasta suuri osa on soistunutta. Keskuskylän lisäksi kuntaan kuuluu viisi kylää: Korpovo, Mirogoštša, Otvidino, Podborovka ja Tšertitsko. Yli sadan asukaan kyliä ovat Vzvadin ohella Korpovo ja Tsertitsko. Vzvad mainitaan ensimmäisen kerran 1100-luvulla. Sen kautta kulki aikoinaan viikinkien idäntie. Kunnan pääelinkeino on kalastus (57,8 %). Siellä toimii yksi Novgorodin alueen suurimmista kalastusyrityksistä Krasnyi rybak. Muita työnantajia ovat terveydenhuolto (11,7 %) ja koulutus (10,10 %). Työvoimasta 21 % käy töissä kunnan ulkopuolella. Palveluihin kuuluu lastentarha, peruskoulu, kulttuuritalo, kirjasto, Podborovkan vanhainkoti ja lääkintäasema, posti sekä muutama kauppa. Vzvadissa toimii kalastajia ja metsästäjiä palveleva pieni lomakylä. ==Lähteet== ==Aiheesta muualla== * Vzvadin kunnan sivusto * Vzvadin kunta Staraja Russan piirin sivustolla Luokka:Novgorodin alueen kylät Luokka:Staraja Russan piirin kunnat
Pekka Katara

Väinö Pekka Katara (28. huhtikuuta 1882 Tyrvää – 15. joulukuuta 1971Satakuntasarja XX, Satakuntalainen osakunta) oli suomalainen kielitieteilijä. Katara kirjoitti ylioppilaaksi Tampereen reaalilyseosta vuonna 1900, valmistui filosofian kandidaatiksi vuonna 1906 ja lisensiaatiksi vuonna 1912.Mitä Missä Milloin, Kansalaisen vuosikirja 1958, s. 67. Helsinki: Otava, 1957. Hän oli Helsingin kauppakorkeakoulun saksan kielen lehtori 1913-1937, vararehtori 1919-1937, Helsingin yliopiston saksan filologian ylimääräinen professori 1938-1953. Viimeksi mainittua virkaa hän oli hoitanut viransijaisena vuosina 1929–1937 professori Hugo Suolahden toimiessa yliopiston kanslerina. Katara julkaisi tutkimuksia erityisesti alasaksan alalta ja Suomalais-saksalaisen sanakirjan (WSOY, 1925, us. p.). Hänelle myönnettiin Goethe-mitali 1957.Otavan Iso tietosanakirja, Otava 1968, osa 4, p. 603 Lisäksi hän laati oppikirjojaFacta2001, WSOY 1981, 8. osa, palsta 86 Vuonna 1941 Katara kutsuttiin Suomalaisen tiedeakatemian jäseneksi.. ==Julkaisuja== * Die ursprünglich reduplizierenden Verba im Niederdeutschen, 1939 * Das französische Lehngut in mittelniederdeutschen Denkmälern von 1300 bis 1600, 1966 * Suomalais-saksalainensuursanakirja, Ingrid Schellbach-Kopran uusimana. 1974, 2. p. 1981 ==Lähteet== Luokka:Suomalaiset kielitieteilijät Luokka:Helsingin yliopiston professorit Luokka:Vuonna 1882 syntyneet Luokka:Vuonna 1971 kuolleet Luokka:Suomalaiset professorit
Polnovo

Polnovo () on maalaiskunta ja sen keskuskylä Novgorodin alueen Demjanskin piirissä Venäjällä. Se sijaitsee Seligerjärven pohjoisrannalla 35 kilometriä Demjanskista kaakkoon. Kunnassa on vajaa 1000 ja kylässä hieman yli 300 asukasta (vuonna 2011). Kunnan pinta-ala on 398,81 neliökilometriä. Se rajoittuu pohjoisessa Novgorodin alueen Valdain piiriin, idässä ja etelässä Tverin alueeseen sekä lännessä Demjanskin piirin Iljina Goran ja Peskin kuntiin. Pinta-alasta 78,1 % on metsää, 12,2 % maatalousmaata ja 4,0 % luonnonsuojelualuetta, joka kuuluu Valdain kansallispuistoon. Järviä ovat Seliger, Veljo, Dolottso, Gorodilovskoje ja Polonets, jokia Javon, Tšornaja ja Libja. Keskuskylän lisäksi kuntaan kuuluu 44 kylää: Arhanskoje, Balujevo, Devjatovštšina, Dolmatiha, Dubrovi, Filippovštšina, Goslavl, Jekimkovo, Jelisejevo, Jelnik, Klimovo, Kolyškino, Kovrjaki, Kozino, Krasota, Krivaja Kletka, Krutuša, Kuvšiny, Lavrovo, Lykovo, Novosel, Novyi Skrebel, Orehovno, Osotno, Ostrov, Ovintšištše, Pererva, Podgornaja, Pokrov, Polonets, Priozernaja, Pustoška, Rabeža, Šanevo-1, Šanevo-2, Šarapiha, Skit, Staryi Skrebel, Trunevo, Vysokaja Gora, Zaprometno, Zimnitsy ja Zykovštšina. Yli sadan asukaan kyliä ovat Dubrovi ja Lavrovo. Kuudessa kylässä ei ole lainkaan vakituista asutusta. Dubrovin ja Novyi Skrebelin kunnat liitettiin Polnovoon vuonna 2010. Polnovosta on maantieyhteys Demjanskiin ja Valdaihin. Tärkeimpiä työnantajia ovat erilaiset julkiset palvelut. Kunnassa toimii neljä sahalaitosta ja kaksi hiekkalouhosta. Työvoimasta 26 % työskentelee kunnan ulkopuolella. Keskuskylän palveluihin kuuluu lastentarha, kulttuuritalo, kirjasto, lääkintäasema, posti ja säästökassa. Lavrovossa on keskikoulu. Kunnan alueella toimii kahdeksan pientä lomakylää. Seudulla on lukuisia muinaisia asuin- ja hautapaikkoja. Rakennusmuistomerkkeihin kuuluvat vuonna 1732 rakennettu Rabežan kirkko, Lavrovon Neitsyt Marian taivaaseenastumisen luostari sekä Pustoškan ja Staryi Skrebelin tsasounat. Kunnassa on myös useita toisen maailmansodan muistomerkkejä. ==Lähteet== ==Aiheesta muualla== * Polnovon kunnan sivusto Luokka:Demjanskin piirin kunnat Luokka:Novgorodin alueen kylät
Philaylack Sackpraseuth

Philaylack Sackpraseuth (; s. 30. huhtikuuta 1987) on laosilainen yleisurheilija. Hän kilpaili naisten 100 metrin juoksussa kesäolympialaisissa 2004 Ateenassa ja kesäolympialaisissa 2008 Pekingissä. Hän putosi molemmissa kisoissa ensimmäisellä kierroksella. Ateenassa hän jäi eränsä kahdeksanneksi ja Pekingissä yhdeksänneksi.Philaylack Sackpraseuth Bio, Stats, and Results | Olympics at Sports-Reference.com == Lähteet == Luokka:Laosilaiset pikajuoksijat Luokka:Vuonna 1987 syntyneet Luokka:Elävät henkilöt
Yli-Lesti

Yli-Lesti on Lestijärven kylä, joka sijaitsee kantatie 58:n varrella Lestijärveltä noin seitsemän kilometriä Kinnulaan päin. Kylän maisemaa leimaavat harjujen reunoille syntynyt asutus ja jokirantapellot. Kylän läpi virtaa Lehtosenjoki. Jokelan ja Kievarin talot harjun länsirinteessä muodostavat idyllisen maalaismaiseman yhdessä useiden latojen, ulkorakennusten ja kylän peltoalueen kanssa. Yli-Lestillä asui 260 asukasta vuonna 2005. Lähes kaikki asukkaat ovat aktiivisia muun muassa paikallisessa kyläyhdistyksessä. Kylä valittiin Keski-Pohjanmaan vuoden kyläksi vuonna 2005. Yhdystie 7594 kulkee Yli-Lestiltä Reisjärvelle. Tietä on pidetty pitkään huonokuntoisena ja mutkaisena. ==Lähteet== Luokka:Lestijärvi Luokka:Keski-Pohjanmaan maakunnan kylät Luokka:Keski-Pohjanmaan vuoden kylät
Augusto Maccario

Augusto Maccario (30. huhtikuuta 1890 Ventimiglia – 16. lokakuuta 1927) oli italialainen yleisurheilija, joka kilpaili vuoden 1920 kesäolympialaisissa Antwerpenissä. Hän sijoittui neljänneksi miesten 10 000 metrin juoksussa ja viidenneksi 3 000 metrin juoksun joukkuekilpailussa. Lisäksi hän osallistui 5 000 metrin juoksuun, mutta putosi siinä ensimmäisellä kierroksella jäätyään eränsä kuudenneksi. Hän oli Italian mestari 10 000 metrin juoksussa vuonna 1919. == Lähteet == Luokka:Italialaiset keskimatkojen juoksijat Luokka:Italialaiset kestävyysjuoksijat Luokka:Vuonna 1890 syntyneet Luokka:Vuonna 1927 kuolleet
Kiiskilä

Kiiskilä voi tarkoittaa seuraavia: ==Kyliä== * Kiiskilä, kylä Sievissä * Kiiskilä, entinen kylä Viipurin maalaiskunnassa * Kiiskilänkylä, kylä Limingassa. ==Suomalaisia henkilöitä== * Jaakko Kiiskilä (s. 1976), Seinäjoen kaupunginjohtaja, pesäpalloilija * Jani Kiiskilä (s. 1989), keihäänheittäjä * Marja Tahvanainen (o.s. Kiiskilä, 1979–2018), Stella-yhtyeen laulaja * Reijo Kiiskilä (1964–2002), painonnostaja. Luokka:Luettelot henkilöistä sukunimen mukaan
Jääpallon maailmanmestaruuskilpailut 2009

Vuoden 2009 jääpallon maailmanmestaruuskilpailut olivat järjestyksessään 29. jääpallon MM-kilpailut. Ne järjestettiin 18.—25. tammikuuta 2009 Ruotsissa. Pääpelipaikkana oli Västeråsin ABB Arena. Muutamia otteluja pelattiin muilla areenoilla. B-lohkon otteluista suuri osa pelattiin Västeråsin Hakonplanilla, lisäksi Västeråsin ulkopuolella pelattiin MM-otteluja Eskilstunassa, Solnassa, Tukholmassa ja Uppsalassa. Loppuottelut pelattiin ABB Arenalla. Mestaruuden voitti Ruotsi. Se voitti loppuottelussa Venäjän maalein 6–1. Samalla Ruotsi katkaisi Venäjän kolmen perättäisen mestaruuden mestaruusputken. Suomi sai pronssia. ==A-sarja== \---- \---- \---- \---- \---- \---- \---- \---- \---- \---- \---- \---- \---- \---- ====Välierät==== \---- ====Pronssiottelu==== ====Loppuottelu==== == Parhaat maalintekijät == Sija Pelaaja Joukkue Maalit 1\. Jevgeni Ivanuškin Venäjä 14 1\. Joakim Hedqvist Ruotsi 14 3\. Pavel Rjazantsev Venäjä 13 3\. Patrik Nilsson Ruotsi 13 3\. Sami Laakkonen Suomi 13 6\. Sergei Obuhov Venäjä 12 7\. Sergei Lomanov Venäjä 9 7\. Vjatšeslav Bronnikov Kazakstan 9 9\. Ivan Maksimov Venäjä 7 9\. Mihail Svešnikov Venäjä 7 9\. Rasmus Lindqvist Suomi 7 ===Mitalistijoukkueet=== Kultaa: \---- Andreas Bergwall, Olov Englund, Per Hellmyrs, Andreas Westh, Daniel Berlin, Marcus Bergwall, Stefan Erixon, Anders Östling, Daniel Välitalo, Joakim Hedqvist, Daniel Jonsson, Daniel Mossberg, Jonas Edling, Patrik Nilsson, Anders Svensson, Christoffer Edlund, Johan Andersson Hopeaa: \---- Sergei Morozov, Pavel Bulatov, Andrei Zolotarev, Mihail Svešnikov, Sergei Lomanov, Aleksandr Tjukavin, Sergei Obuhov, Pavel Rjazantsev, Dmitri Saveljev, Aleksandr Kim, Denis Kriušenkov, Juri Pogrebnoi, Sergei Šaburov, Ivan Maksimov, Dmitri Starikov, Juri Vikulin, Kirill Hvalko, Jevgeni Ivanuškin Pronssia: \---- Pasi Hiekkanen, Petteri Lampinen, Kimmo Huotelin, Pekka Hiltunen, Timo Arjanko, Rolf Larsson, Samuli Niskanen, Igor Zolotarev, Mikko Aarni, Mika Mutikainen, Rasmus Lindqvist, Markus Kumpuoja, Mikko Lukkarila, Antti Ekman, Juho Liukkonen, Sami Harjuoja, Ville Aaltonen, Kimmo Kyllönen, Sami Laakkonen, Janne Hauska == B-Sarja == \---- \---- \---- \---- \---- \---- \---- \---- \---- \---- \---- \---- \---- \---- \---- \---- \---- \---- \---- \---- === Sijoitusottelut === ==== Sijat 6.–7. ==== ==== Sijat 4.–5. ==== ==== Sijat 2.–3. ==== ==== A-sarjan karsintaottelu==== == Lähteet == * === Viitteet === Luokka:Jääpallon maailmanmestaruuskilpailut Luokka:Vuoden 2009 jääpallo Luokka:Ruotsin jääpallo Luokka:Västeråsin kunta Luokka:Eskilstunan kunta Luokka:Solna Luokka:Tukholman urheilutapahtumat Luokka:Uppsala
Kiiskilä (Sievi)

Kiiskilä (myös Kiiskilänkylä) on Sievin kylä, joka sijaitsee seututien 760 varrella Sievin keskustasta noin 15 km Reisjärvelle päin. Kylältä on matkaa Reisjärvelle 27 km, Ylivieskaan 34 km, ja Jokikylän kautta Nivalaan noin 25 km. Kiiskilässä toimii oma kyläkoulu Kiiskilässä asui 559 asukasta vuoden 2006 lopussa. Talouksia on noin 150. Kylän asutus on edelleen jakautunut useammille asutusalueille, joita ovat: Vesimäki, Honkala, Huuhanperä, Martinkangas, Myllyoja, Sikonen, Karjulanmäki, Kangastalo, Pölläneva, Säilynmäki, Katajaperä, Kiiskilä, Koski, Harju, Passoja, Torvenperä, Pyysalo, Ahonpää, Isokoski, Wiia, Pitkämäki, Rääsy, Puskala, Kangasoja, Teeriharju, Mullikko ja Loukkunen. Merkittävin elinkeino on maatalous ja kylällä on noin viisikymmentä aktiivista maatilaa. Kiiskilästä käsin toimii myös metsäkone-, maansiirto-, koneurakointi-, turve-, kiinteistöhoito-, rakennus-, puutarhaviljely- sekä sosiaali- ja hoitoalan yrittäjiä. Kiiskilän kylämaisemaa hallitsevat loivapiirteiset suo- ja metsämaastot. Kylän alueen suurimmat järvet ovat Iso- Juurikka, Korpinen, Saarivesi, Särkijärvi ja Maansydämenjärvi. Kortejärven järvikuivio sijaitsee Kiiskilän ja Jokikylän alueilla. ==Lähteet== Luokka:Sievin kylät
NeoOffice

NeoOffice on Macintoshille kehitetty toimisto-ohjelmisto. NeoOffice perustuu vapaan ja avoimen lähdekoodin ohjelmistopaketteihin Apache OpenOfficeen ja LibreOfficeen. NeoOfficea asennetaan vain Applen tietokoneisiin ja se sisältää esimerkiksi kuvankäsittelyn, tekstinkäsittelyn, taulukkolaskennan sekä esitysgrafiikkaohjelman. Ohjelman on portannut Planamesa Software ja se käyttää Javan teknologiaa, jotta se olisi yhteensopiva Apache OpenOfficen kanssa. ==Lähteet== Luokka:Toimisto-ohjelmistot Luokka:Taulukkolaskenta Luokka:MacOS-ohjelmat
Tony Anthony

Tony Anthony (oikealta nimeltään Roger Pettito, s. 16. lokakuuta 1937 Clarksburg, Länsi-Virginia) on yhdysvaltalainen näyttelijä, elokuvatuottaja ja käsikirjoittaja. Hänet muistetaan pääosin spagettiwesterneistä 1960- ja 1970-luvulla, kuten Dollari hampaissa ja Sokea tappaja.Spaghetti Westerns: Cowboys and Europeans from Karl May to Sergio Leone Viitattu 2.2.2013 ==Ura== Anthony opiskeli Carnegie Mellon -yliopistossa Pittsburghissa ja harjoitteli näyttelemistä New Yorkin The Actors Studiossa. Valmistumisen jälkeen hän päätyi aluksi työskentelemään Saul Swimmerin kanssa 1950- ja 1960-luvulla. Anthony oli tuottamassa Swimmerin ohjaamaa lyhytanimaatiota "The Boy Who Owned a Melephant" (1959). Samalla Anthony kokeili laulajanuraa saadessaan levysopimuksen. Ura jäi kuitenkin lyhyeksi ensimmäisen singlen jälkeen, joka menestyi vain New Yorkissa. Samalla Anthony onnistui luomaan yhteyksiä Allen Kleiniin, joka auttoi Anthonya myöhemmin hänen urallaan. Anthony esiintyi muutamissa Swimmerin ohjaamissa elokuvissa Yhdysvalloissa, kunnes päätti matkustaa Eurooppaan etsiessään isompia elokuvarooleja.Spaghetti Western icon Tony Anthony is Comin' At Ya! again this weekend houston.culturemap.com 24.2.2012 Viitattu 2.2.2013 Anthony teki aluksi draama- ja komediaelokuvia, kunnes päätyi Luigi Vanzin ohjaamaan ja Allen Kleinin tuottamaan westernelokuvaan Dollari hampaissa (1967). Ensi-illan jälkeen elokuva sai kolme jatko-osaa, joissa Anthony esiintyi pääosassa muukalaisen roolissa. Hän myös käsikirjoitti osan elokuvistaan. 1980-luvun lopulle tultaessa Anthony siirtyi näyttelemisen parista kokonaan tuottajaksi. Hän oli muun muassa tuottamassa elokuvat Villi orkidea ja Dynamiittidonna. == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset laulajat Luokka:Amerikanitalialaiset Luokka:Vuonna 1937 syntyneet Luokka:Elävät henkilöt
Stohr

Stohr voi viitata seuraaviin henkilöihin: * Albert Stohr (1890–1961), saksalainen roomalaiskatolinen piispa * Siegfried Stohr (s. 1952), italialainen Formula 1 -kuljettaja
Riiho

Riiho on Keuruulla, Haapamäen vieressä sijaitseva kylä. Riihon asukasluku on noin 250. Kylässä ei itsessään ole juurikaan palveluita, sillä valtaosa palveluista sijaitsee lähellä viereisessä Haapamäen kylässähttp://www.keuruu.fi/kylat/Riiho/Palvelut.htm . Riiho valittiin vuonna 2016 Keski-Suomen Vuoden kyläksi. == Lähteet == == Aiheesta muualla == * Riiho Keuruun kaupungin sivuilla * Riihon kyläyhdistys Luokka:Keuruun kylät
Jääpallon maailmanmestaruuskilpailut 1999

Vuoden 1999 jääpallon maailmanmestaruuskilpailut olivat järjestyksessään 21. jääpallon MM-kilpailut. Ne järjestettiin 30.1.-7.2.1999 Arkangelissa, Venäjällä. Turnaukseen osallistui kuusi maata; Ruotsi, Venäjä, Suomi, Norja, Kazakstan ja Yhdysvallat. Joukkueet pelasivat alkusarjassa yksinkertaisen sarjan, jossa voitosta sai kaksi, tasapelistä yhden ja tappiosta nolla pistettä. Tasan päättyneen ottelun jälkeen suoritettiin rangaistuslaukauskilpailu, joka ei vaikuttanut pisteisiin, mutta määritti joukkueiden keskinäisen järjestyksen tasapistetilanteessa. Neljä parasta selvisivät mitaliotteluihin ja kaksi viimeistä pelasivat sijoitusottelun. Kisoja häiritsi Arkangeliin kisojen aikana iskenyt pakkasaalto, joidenkin otteluiden aikana mittari näytti 40 asteen pakkaslukemia, minkä takia joitakin otteluita pelattiin useammissa jaksoissa. Mestaruuden voitti isäntämaa Venäjä, voitettuaan loppuottelussa Suomen maalein 5-0. Mestaruus oli Neuvostoliiton hajoamisen jälkeen Venäjän ensimmäinen maailmanmestaruus. ==Alkusarja== \---- \---- \---- \---- \---- \---- \---- \---- \---- \---- \---- \---- \---- \---- == Jatko-ottelut == ===Välierät=== \---- ===Ottelu 5. sijasta=== ===Pronssiottelu=== ===Loppuottelu=== ==Parhaat maalintekijät== ;13 maalia * Hans Åström ;11 maalia * Sergei Obuhov ;9 maalia * Pål Hanssen ;8 maalia * Michael Carlsson ;7 maalia * Andrei Stuk * Valeri Gratšov * Igor Gapanovitš ;6 maalia * Sami Laakkonen * Ari Holopainen ;5 maalia * Patrick Södergren * Thomas Moen * Mihail Svešnikov * Sergey Ulanov * Andrei Marijašin * Magnus Muhrén * Jonas Claesson ;4 maalia * Jonas Holgersson * Samuli Niskanen * Jarno Väkiparta * Kimmo Huotelin ;3 maalia * Patrick Sandell ;2 maalia * Andrei Timušev * Marko Kilpeläinen * Marcus Bergwall * Tero Kumela * Nikolai Jarovitš * Ole Blom * Tommy Österberg * Juri Pogrebnoi * Jasper Felder ;1 maali * Göran Rosendahl * Jarl Overby * Juri Loginov * Leonid Beronev * Heikki Hyvönen * Mika Sillgren * Alexander Šavaldin * Tom Andersen * Johan Olsson * Erik Nordbrenden * Niklas Spångberg * Steve Nelson * Christer Lystad * Anders Hedlund * Nikolai Šavaldin * Kurt Steinbergs * Oleg Tšubinski * Dmitri Ivannikov * Mika Mutikainen * Per Fosshaug * Eric Kyllonen * Robert Arnesen * Jukka Ohtonen ==Parhaat pelaajat== Paras maalivahti: Thomas Arnesen Paras puolustaja: Viktor Šakalin Paras keskikenttäpelaaja: Samuli Niskanen Paras hyökkääjä: Igor Gapanovitš == Lähteet == Luokka:Jääpallon maailmanmestaruuskilpailut Luokka:Vuoden 1999 jääpallo Luokka:Venäjän jääpallo Luokka:Arkangeli
Vickers F.B.5

Vickers F.B. (fighting biplane) 5 "Gunbus" oli ensimmäisen maailmansodan brittiläinen työntöpotkurinen hävittäjälentokone.http://www.canadianwings.com/Aircraft/aircraftDetail.php?GUNBUS-53 Sen moottori oli pyörivä tähtimoottori Gnome Monosoupape, jonka teho oli sata hevosvoimaa. Edessä oli liikuteltava Lewis-keulakonekivääri, josta lentokoneen nimitys johtui. Toiminta-aika oli 4 tuntia.Munson: s. 22 == Lähteet == *Munson, Kenneth: Ensimmäisen maailmansodan hävittäjät, Otava, Helsinki- Keuruu, 2006, suom. R. Meriö ISBN 978-951-1-21883-8 (s. 22 & 103-104, historia- tai seliteosuus) === Viitteet === ==Aiheesta muualla== *http://www.theaerodrome.com/aircraft/gbritain/vickers_fb5.php *http://www.aviastar.org/air/england/vickers_fb-5.php Fb5 Luokka:Brittiläiset hävittäjälentokoneet Luokka:1910-luvun hävittäjälentokoneet
Young MC

Marvin Young (s. 10. toukokuuta 1967), joka tunnetaan paremmin nimellä Young MC, on Englannissa syntynyt yhdysvaltalainen laulaja, räppäri ja näyttelijä. Hänet tunnetaan parhaiten vuoden 1989 hittikappaleestaan ”Bust a Move”. Hänen debyyttialbuminsa Stone Cold Rhymin’ sai kansainvälistä suosiota, mutta myöhemmät albumit eivät saavuttaneet samaa menestystä. Young on myös näytellyt elokuvissa ja esiintynyt useissa televisio-ohjelmissa. Hänen perheensä muutti Englannista New Yorkin Queensiin, kun hän oli kahdeksanvuotias. ==Diskografia== ===Albumit=== Vuosi Albumi Listasijoitus US US Hip-Hop 1989 Stone Cold Rhymin’ 9 8 1991 Brainstorm 66 61 1993 What’s the Flavor? — — 1997 Return of the 1 Hit Wonder — — 2000 Ain’t Goin’ Out Like That — 85 2002 Engage the Enzyme — — 2007 Adrenaline Flow — — 2009 Relentless — — "—" tarkoittaa että albumi ei sijouttunut listoille ===Singlet=== Vuosi Single Listasijoitus Billboard 100 Hot Rap Songs Hot Dance Singles 1989 ”Bust a Move” 7 2 5 1989 ”Principal’s Office” 33 9 47 1990 ”I Come Off” 75 — 36 1997 ”Madame Buttafly” — 25 — ”On & Poppin” — 23 — "—" tarkoittaa ettei kappale sijoittunut listalle Luokka:Yhdysvaltalaiset hip hop -artistit Luokka:Vuonna 1967 syntyneet Luokka:Elävät henkilöt
Lihjamo

Lihjamo on Keuruulla sijaitseva kylä, joka on osa laajempaa Suolahdenkylää. Kylä on muodostunut entisen Lihjamon koulun ympäristöön. Kylän rajoja ei ole määritelty tarkasti, mutta yleisesti rajoina pidetään entisen koulupiirin rajoja.http://www.keuruu.fi/asuminen_ja_rakentaminen/keuruun_kylaet/lihjamo.html Lihjamon asukasluku on noin 100 henkeä, minkä lisäksi kylässä on muutamia kymmeniä loma-asukkaita. Kylän pinta-ala on noin 17 neliökilometriä, joka vastaa noin 10 prosenttia koko Suolahdenkylän pinta-alasta. Maa- ja metsätalous ovat Lihjamon suurimpia elinkeinoja. Lihjamon läpi kulkee Keuruun ja Multian välinen maantie. Lisäksi kylän läpi laskevat Tarhianjoki ja Suojoki. Lihjamon ensimmäisenä asukkaana on pidetty vuonna 1552 alueelle muuttanutta Tuomas Jaakonpoikaa. Lihjamon kylän nimi tulee 1800-luvulla kirkkoherrana toimineen F. H. Bergrothin omistamasta Lihjamon talosta. == Lähteet == == Aiheesta muualla == * Lihjamon kylä * Lihjamo Keuruun kaupungin sivuilla Luokka:Keuruun kylät
Kalakangas

Kalakangas on Haapajärven kylä, joka sijaitsee Haapajärven ja Reisjärven rajalla, noin 9 km keskustasta yhdystien 7623 varrella. Kylän halki kulkee pieni Kalajanjoki, ja kylän nimi on peräisin joen kalaisana tunnetusta Tytärniemen koskesta. Kylällä oli 274 asukasta ja 11 toimivaa maatilaa vuonna 2003. Suurin osa kylän väestöstä käy työssä kylän ulkopuolella. Asutus on suhteellisen hajanaista, useampien pistoteiden varsille ryhmittynyttä. Kalakankaalla toimi pitkään kaksiopettajainen koulu, joka aloitti toimintansa Pienelän talossa ja jonka varsinainen vanhin koulurakennus valmistui vuonna 1949. Kalakankaan koulu lakkautettiin vuonna 2011. Lakkautusta edeltäneenä vuonna koululla oli 45 oppilasta. Perinteinen Niinikankaan vuonna 1953 valmistunut tanssilava on suojelukohde. ==Lähteet== Luokka:Haapajärven kylät
Airco DH.2

Airco D.H.2 oli ensimmäisen maailmansodan brittiläinen työntöpotkurinen hävittäjälentokone. D.H.2 lienee ollut ensimmäinen Geoffrey de Havillandin suunnittelema sotatoimissa menestynyt lentokone. Se näet osallistui niin kutsutun Fokker-vitsauksen taltuttamiseen, jonka kiivain ajankohta oli vuonna 1916.Munson: s. 100 Koneen käytännöllinen lakikorkeus oli noin 4 400 metriä, huippunopeus 150 km/h. Toiminta-aika oli noin kaksi tuntia ja 45 minuuttia. Sen moottori oli pyörivä Gnome Monosoupape, jonka teho oli 100 hevosvoimaa. Takamoottorisen lentokoneen ampuma-aseistuksena oli yksi edessä, koneen keulalla sijainnut Lewis-pikakivääri.Munson. s. 19 ==Lähteet== *Munson, Kenneth: Ensimmäisen maailmansodan hävittäjät, Otava, Helsinki-Keuruu, 2006, suom. R. Meriö ISBN 978-951-1-21883-8 ===Viitteet=== ==Aiheesta muualla== *http://militaryhistory.about.com/od/worldwariaircraft/p/dh2.htm Luokka:Aircraft Manufacturing Companyn ilma-alukset Luokka:Brittiläiset hävittäjälentokoneet Luokka:1910-luvun hävittäjälentokoneet
Saarenkylä (Kinnula)

Saarenkylä (myös Saarenkylä-Markokylän alue) on Kinnulan kylä noin 16 kilometriä kunnan keskustasta eteläkaakkoon. Kylä sijaitsee kunnan keskustasta katsoen Viitasaaren suunnassa, kantatieltä 58 Muholan kylän jälkeen kääntyvän, Saarenkylän ja Juureisen välisen yhdystien 6541 varrella. Nimensä mukaisesti kylä sijaitsee Kivijärven Kotkaselän edustalla olevassa saaressa. Karjasalmen silta on rakennettu lohkomalla luonnonkivestä 1900-luvun alkupuolella. Kylässä on runsaasti loma-asutusta Saarensalmen alueella sekä leirintäalue. Leirintäalueella on vuokrattavia myökkejä sekä telttailu- ja asuntovaunupaikoitusalueet. Loma-asuntoalueiden kunnallistekniikkaan vuonna 2009 tehtyjen huomattavien investointien jälkeen kylällä arvioitiin olevan noin 200 vakituista loma-asukasta, joiden merkitys tulonlähteenä on kunnalle huomattava. Loma-asukkaat tulevat etenkin Kokkolan ja Ylivieskan seuduilta. ==Lähteet== Luokka:Kinnulan kylät
Jääpallon maailmanmestaruuskilpailut 2003

Jääpallon maailmanmestaruuskilpailut vuonna 2003 olivat kautta aikain 23. jääpallon MM-kilpailut ja ne järjestettiin Arkangelissa Venäjällä. Vuodesta 2003 lähtien MM-turnausta alettiin järjestää joka vuosi, aiemman joka toisen vuoden sijasta. Turnaus oli alun perin määrä järjestää Norjassa, mutta maa päätti luopua kisajärjestelyistä suuren taloudellisen riskin takia. Osallistuneita maita oli yhdeksän: Norja, Ruotsi, Venäjä, Suomi, Kazakstan, Yhdysvallat, Valko-Venäjä, Alankomaat ja ensikertalainen Viro. Joukkueet pelasivat lohkoissaan yksinkertaisen sarjan, jossa voitosta sai kaksi, tasapelistä yhden ja tappiosta nolla pistettä. A-lohkon neljä parasta selvisi mitaliotteluihin. Viides pelasi sijoitusottelussa B-lohkon voittajan kanssa. MM-kultaa voitti Ruotsi, se voitti loppuottelussa Venäjän maalein 5-4. Pronssia sai Kazakstan, joka voitti Suomen pronssiottelussa. Mitalisija oli Kazakstanille ensimmäinen jääpallon MM-turnauksissa. ==A-lohko== ==B-lohko== == Jatko-ottelut == ===Välierät=== ===Ottelu 7. sijasta=== ===Ottelu 5. sijasta=== ===Pronssiottelu=== ===Loppuottelu=== ==Parhaat pelaajat== Paras maalivahti: Andreas Bergwall Paras puolustaja: Pär Gustafsson Paras keskikenttäpelaaja: Aleksandr Tjukavin Paras hyökkääjä: Sergei Obuhov ==Mitalistijoukkueet== Kultaa: \---- Andreas Bergwall, Daniel Kjörling, Marcus Bergwall, Daniel Eriksson, Per Gustafsson, Göran Rosendahl, Anders Östling, Per Fosshaug, Stefan Söderholm, Michael Carlsson, Henrik Hagberg, Andreas Lindström, Magnus Muhrén, Stefan Erixon, Patrik Södergren, Patrik Nilsson Hopeaa: \---- Vjatšeslav Rjabov, Aleksandr Jevtin, Andrei Zolotarjov, Oleg Haidarov, Mihail Svešnikov, Aleksandr Tjukavin, Nikolai Kadakin, Juri Pogrebnoi, Sergei Obuhov, Aleksei Štšeglov, Ivan Maksimov, Sergei Lomanov, Oleg Tšubinski, Pavel Frants, Valeri Gratšov, Rinat Šamsutov, Nikolai Jarovitš Pronssia: \---- Mihail Paškin, Aleksandr Kosyntšuk, Andrei Timušev, Aleksei Zolotarjov, Aleksandr Zinkevitš, Aleksandr Kiprijanov, Denis In-Fa-Lin, Aleksandr Drjagin, Andrei Marjašin, Aleksandr Brattsev, Aleksei Žerebkov, Vladislav Novožilov, Juri Loginov, Aleksei Baženov, Aleksei Zagarskih, Denis Slautin == Lähteet == Luokka:Jääpallon maailmanmestaruuskilpailut Luokka:Vuoden 2003 jääpallo Luokka:Venäjän jääpallo Luokka:Arkangeli
Kähtävä

Kähtävä on Alavieskan kylä Rautiontien eli yhdystie 7720:n varrella, kunnan keskustasta noin 4 km Rautioon päin. Kylässä on noin 250 asukasta. ==Historia== Kylän alueelta löytyneet kampakeraamiset esineet on ajoitettu noin 3000 eaa. -vuosituhannelta peräisin oleviksi. Pähkinäsaaren rauhan rajakirjassa mainitaan Kähtävän jääneen Novgorodin omistukseen, mutta Ruotsilla olevan kuitenkin majavien pyyntioikeus Kähtävänojan alueella. Tutkija Aarre Alopaeus on arvioinut kylän nimen juontuvan Pähkinäsaaren rauhan aikoihin ja olevan peräisin latinan kielisestä, käki-lintua tarkoittavasta kedheve-sanasta. Kotimaisten kielten tutkimuskeskus on puolestaan arvellut nimen juontuvan inarinsaamen kielen termistä kähtee, joka tarkoittaa kaakkuria. Kähtävänojan varrelle ensimmäiset pysyvämmät asukkaat asettuivat 1400-luvun lopulta, ja 1500-luvulta on löydetty mainintoja neljästä talosta. Kylässä sijaitseva Mattilanperän taloryhmä on luokiteltu Suomen valtakunnallisesti merkittäviin rakennettuihin kulttuuriympäristöihin. Se on Museoviraston mukaan edustava ja hyvin säilynyt esimerkki Pohjanmaan jokilaaksokylien takamaille 1700-luvun loppupuolella syntyneistä kruununtiloista. ==Lähteet== ==Aiheesta muualla== *Kähtävän kyläyhdistyksen sivusto *Alahautala, Raili: Kähtävä. Sukupolvien perintö. Ylivieska 2001. Luokka:Alavieskan kylät
Loukás Výntra

Loukás Výntra (; s. 5. helmikuuta 1981 Město Albrechtice, Tšekkoslovakia) on kreikkalais-tšekkiläinen jalkapalloilija. Hän on pelipaikaltaan puolustaja tai puolustava keskikenttäpelaaja. Výntran isä on tšekki ja äiti kreikkalainen. == Seurajoukkueura == Výntra siirtyi Kreikan suurseuraan Panathinaikosiin vuonna 2004 Paniliakosista. Hän edusti seuraa yhdeksän kauden ajan ja pelasi tänä aikana yhteensä 203 sarjaottelua. Tammikuussa 2013 Výntra siirtyi espanjalaisseura Levanteen. == Aiheesta muualla == * Loukás Výntran tilastot National Football Teams -sivustolla Luokka:Kreikkalaiset jalkapalloilijat Luokka:Vuonna 1981 syntyneet Luokka:Elävät henkilöt
Parkkila

Parkkila voi olla ==Kyliä== *Parkkila, kylä Haapajärvellä *Parkkila, entinen kylä Muolaan pitäjässä, Karjalankannaksella *Parkkila, kylä Mikkelin kaupungissa ==Henkilöitä== *Anni Parkkila (s. 1982), laulaja *Arvo Parkkila, (1905–1978), entinen alkoholisti ja sosiaalityön kehittäjä *Jussi Parkkila (s. 1977), jääkiekkovalmentaja *Seppo Parkkila (s. 1966), anatomian professori
Parkkila (Haapajärvi)

Parkkila on Haapajärven kylä, joka sijaitsee kantatien 58 varrella 12 km kaupungin keskustasta Kärsämäelle päin. Vuoden 2000 lopulla kylässä oli noin 240 asukasta. Parkkilassa on 3-opettajainen koulu, jonka yhteydessä on kyläläisten omatoimisesti rakentama urheilu- ja harrastetila Settisali. Parkkilassa on myös oma kauppa. == Lähteet == Luokka:Haapajärven kylät
Nabemba-torni

Nabemba-torni on Brazzavillessä sijaitseva Kongon tasavallan korkein rakennus. Se on 30-kerroksinen ja 106 metrin korkuinen. Rakennustyöt toteutettiin vuosina 1983–1986 Elf Aquitainen kustannuksella, ja tornia onkin nimitetty myös Elf-torniksi. Tornissa sijaitsee muun muassa useita ministeriöitä, ja siellä toimivat myös eräät tunnetut kansainväliset kansalaisjärjestöt. Kongon tasavallan sisällissota vahingoitti rakennusta pahoin vuonna 1997, ja sen käyttö aloitettiin uudelleen vasta 2001.Historical Dictionary of Republic of the Congo == Lähteet == Luokka:Kongon tasavallan rakennukset ja rakennelmat Luokka:Pilvenpiirtäjät Luokka:Brazzaville
Timo Helosuo

Timo Oskari Helosuo (s. 1967 Lahti) on Kolster Oy Ab:n toimitusjohtaja vuodesta 2016. ==Elämä ja ura== Timo Helosuo kirjoitti ylioppilaaksi Lahden Tiirismaan lukiosta 1987. Hän valmistui kauppatieteen maisteriksi ja ekonomiksi Jyväskylän yliopistosta 1993. Valmistumisen jälkeen Helosuo työskenteli Jyväskylän yliopistossa henkilöstön kehittämispäällikkönä.Tiedonjyvä-lehti 3/1993. Vuonna 1994 Helosuo siirtyi Andersen Consultingin palvelukseen liikkeenjohdon konsultiksi ja erikoistui muutosjohtamiseen. Timo Helosuo työskenteli useissa kansainvälisissä tehtävissä Nokialla vuosina 1999-2010, joista Yhdysvalloissa vuosina 2008-2010. Nokialta hän siirtyi Accenture Management Consulting:iin yksikön johtajaksi Oppiminen ja Organisaatiot yksikköön.http://www.taloussanomat.fi/yritykset/nimitykset/nimitys-18650/ Toimitusjohtajana Management Institute of Finland MIF -konsernissa Helosuo aloitti 2012. MIF siirtyi yrityskaupan yhteydessä osaksi Soprano-konsernia huhtikuun alussa 2014. Timo Helosuo nimitettiin 2.4.2014 Soprano-konserniin Executive Vice Presidentiksi, varatoimitusjohtajaksi ja johtoryhmän jäseneksi vastuualueenaan Training & Consulting -yksikkö. Timo Helosuo aloitti Kolster Oy Ab:n toimitusjohtaja vuonna 2016. Timo Helosuo on naimisissa, ja hänellä on kolme lasta.Talouselämä 27/2012. ==Luottamustehtävät== Timo Helosuo toimi Pörssi ry:n puheenjohtajana 1990,Ekonomimatrikkeli 2001. Suomen Ekonomiliitto 2001. Ekonomiopiskelijoiden liiton puheenjohtajana 1991, Kanta-Espoon Rotariklubissa 2012–2014,Suomen Rotary: Matrikkeli 2012–2013 Suomen Strategisen Johtamisen Seura vuodesta 2012, hallituksen jäsenenä 2015–2017. Hän on Suomalais-Kiinalainen Kauppayhdistys ry:n hallituksessa. == Lähteet == Luokka:Suomalaiset yritysjohtajat Luokka:Nokian henkilöstö Luokka:Vuonna 1967 syntyneet Luokka:Elävät henkilöt
Vallankumouksellinen kansan vapautusrintama

Vallankumouksellinen kansan vapautusrintama (, lyh. DHKP/C) on Turkissa toimiva kielletty marxilais-leninistinen puolue. Sekä EU että Yhdysvallat ovat luokitelleet sen terroristijärjestöksi. ==Historia ja kannattajakunta== Järjestön perusti vuonna 1978 Dursun Karataş, joka oli eronnut Vallankumouksellinen polku -nimisestä ryhmittymästä. Vuoteen 1994 saakka DHKP/C toimi nimellä Vallankumouksellinen vasemmisto (Devrimci Sol tai Dev Sol). Karataş vangittiin vuonna 1980, mutta onnistui pakenemaan 1989. Hän vietti loppuelämänsä maanpaossa ja menehtyi Hollannissa syöpään vuonna 2008. Järjestön nykyiset johtohenkilöt ovat tuntemattomia. Toimintansa alkuaikoina DHKP/C värväsi jäseniä lähinnä yliopistoista ja korkeakouluista. Nykyään sen kannattajakunnan ydin on kuitenkin kaupunkien vähävaraisissa väestönosissa. Useita DHKP/C:n johtohahmoja on viime vuosina paennut ulkomaille. ==Toiminta== Turkin viranomaisten mukaan DHKP/C on vastuussa kymmenistä poliisien ja sotilaiden murhista sekä yli 80 siviiliuhrista. Ryhmä itse on myöntänyt surmanneensa kaksi kenraalia sekä Turkin entisen oikeusministerin ja yhden liikemiehen. Järjestön toimintaa leimaa vahva Yhdysvaltain ja sotilasliitto Naton vastaisuus. Sen iskujen kohteina ovat olleet lähinnä Turkin armeija ja turvallisuusviranomaiset sekä maassa toimivat yhdysvaltalaiset sotilaat ja liikemiehet.Terrorism Files. Viitattu 3.2.2013. DHKP/C on muun muassa surmannut entisen Yhdysvaltain ilmavoimien upseerin Istanbulissa vuonna 1991. Surma oli osa järjestön laajaa Persianlahden sodan aikaista amerikkalaisiin kohdistunutta terroriaaltoa. DHKP/C:n viimeisin isku tapahtui helmikuussa 2013 Turkin pääkaupungissa Ankarassa. Yhdysvaltain suurlähetystöön tehty itsemurhaisku vaati pommittajan lisäksi lähetystön turkkilaisen turvamiehen hengen. ==Lähteet== Luokka:Turkin puolueet Luokka:Äärivasemmistolaiset terroristijärjestöt
Linda Hopkins

Linda Hopkins, alun perin Melinda Helen Matthews (14. joulukuuta 1924 New Orleans, Louisiana – 10. huhtikuuta 2017 Milwaukee Wisconsin) oli yhdysvaltalainen näyttelijä ja laulaja. Hän levytti 1950-luvulta lähtien useille levy-yhtiöille, mutta hänen ainoa hittisinglensä oli Jackie Wilsonin kanssa äänitetty ”Shake a Hand”, joka ylsi R&B-listan; 21\. sijalle.The Hollywood Walk of Fame: Linda Hopkins Vuonna 1972 Hopkins sai Tony- ja Drama Desk -palkinnot esiintymisestään Inner Cityssä. Hän sai Drama Desk -ehdokkuuden myös Me and Bessie -show’sta (1974). Hän sai 6. lokakuuta 2005 tähden Hollywood Walk of Famelle. == Lähteet == == Aiheesta muualla == * AllMusic: Linda Hopkins * * Internet Broadway Database: Linda Hopkins Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Yhdysvaltalaiset rhythm and blues -muusikot Luokka:Hollywood Walk of Fame Luokka:Tony-palkinnon saajat Luokka:Vuonna 1924 syntyneet Luokka:Vuonna 2017 kuolleet